Document ID: 31992D0244

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1992 όσον αφορά την εισαγωγή ζωντανών χοίρων, νωπού χοιρείου κρέατος και προϊόντων με βάση το χοίρειο κρέας προελεύσεως Τσεχοσλοβακίας και η οποία τροποποιεί τις αποφάσεις 82/425/ΕΟΚ και 91/449/ΕΟΚ (92/244/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 19,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ, όπως τροποποιήθηκε από την οδηγία 91/628/ΕΟΚ (3), και ιδίως το άρθρο 18,
Εκτιμώντας:
ότι η απόφαση 82/425/ΕΟΚ της Επιτροπής (4) καθόρισε τους όρους υγείας των ζώων και το κτηνιατρικό πιστοποιητικό για τις εισαγωγές νωπού κρέατος από την Τσεχοσλοβακία-
ότι η απόφαση 91/449/ΕΟΚ της Επιτροπής (5) καθόρισε το πρότυπο για το κτηνιατρικό πιστοποιητικό όσον αφορά τις εισαγωγές προϊόντων με βάση το κρέας από την Τσεχοσλοβακία-
ότι οι αρμόδιες κτηνιατρικές αρχές της Τσεχοσλοβακίας δήλωσαν εστίες κλασσικής πανώλης των χοίρων στη Σλοβακική Δημοκρατία, και ότι οι αρμόδιες κρατικές αρχές της Τσεχοσλοβακίας έχουν λάβει υγειονομικά μέτρα που περιλαμβάνουν την πρόληψη της διακίνησης χοίρων και χοιρείου κρέατος από τη Σλοβακική στη Τσεχική Δημοκρατία-
ότι η κατάσταση αυτή ενδέχεται να αποτελέσει σοβαρό κίνδυνο για την υγεία των ζώων στην Ευρωπαϊκή Κοινότητα και ότι ως εκ τούτου δικαιολογείται η αναστολή εισαγωγών από τη Σλοβακική Δημοκρατία ζωντανών χοίρων, νωπού χοιρείου κρέατος όπου περιλαμβάνεται και το κρέας αγριόχοιρου και προϊόντων με βάση το χοίρειο κρέας πλην εκείνων που έχουν υποστεί μια πλήρη θερμική επεξεργασία-
ότι πρέπει να τροποποιηθούν ανάλογα τα σχετικά πιστοποιητικά υγείας των ζώων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη δεν επιτρέπουν την εισαγωγή από την Σλοβακική Δημοκρατία της Τσεχοσλοβακίας κατοικιδίων χοιροειδών, νωπού κρέατος και προϊόντων με βάση το κρέας των ζώων αυτών συμπεριλαμβανομένων και των αγριοχοίρων πλην εκείνων των προϊόντων που έχουν υποστεί θερμική επεξεργασία σε ερμητικά κλεισμένα δοχεία με τιμή Fo ίση ή μεγαλύτερη από 3,00 ή που έχουν υποστεί επεξεργασία διαφορετικού τύπου που εξασφαλίζει εσωτερική θερμοκρασία τουλάχιστον 80 ο Κελσίου.
Άρθρο 2
Το παράρτημα Α της απόφασης 82/425/ΕΟΚ τροποποιείται ως εξής:
1. Μετά τις λέξεις "Χώρα εξαγωγής: Τσεχοσλοβακία", προστίθενται οι λέξεις "(με εξαίρεση, στην περίπτωση νωπού κρέατος χοίρων, τη Σλοβακική Δημοκρατία)"-
2. Στο σημείο IV παράγραφος 1, πρώτο εδάφιο, μετά τις λέξεις "επικράτεια της Τσεχοσλοβακίας", προστίθενται οι λέξεις "(με εξαίρεση, στην περίπτωση χοιροειδών, τη Σλοβακική Δημοκρατία)".
Άρθρο 3
Η απόφαση 91/449/ΕΟΚ τροποποιείται ως εξής:
1. Στο παράρτημα Α δεύτερο μέρος η λέξη "Τσεχοσλοβακία", ακολουθείται από τις λέξεις "(με εξαίρεση, στην περίπτωση των προϊόντων με βάση το χοίρειο κρέατος, τη Σλοβακική Δημοκρατία)"-
2. Στο παράρτημα Γ δεύτερο μέρος η Τσεχοσλοβακία συμπεριλαμβάνεται στον κατάλογο των εγκριθεισών χωρών για τη χρήση του πρότυπου υγειονομικού πιστοποιητικού που αναφέρεται στο πρώτο μέρος του παραρτήματος Γ.
Άρθρο 4
Η παρούσα απόφαση απευθύνεται στα κράτη μέλη. Βρυξέλλες, 8 Απριλίου 1992.

Labels: 3
17
18
6